Kameron, thirrje për hetim të hapur rreth skandalit të përgjimeve
Kryeministri premtoi rregulla të reja për shtypin britanik dhe hetim lidhur me dështimet në punën e policisë e të politikanëve
Kryeministri David Cameron i bëri komentet gjatë një konference shtypi urgjente në zyrën e tij në Downing Street, pas mbylljes së tabloidit News of the World. Zoti Cameron tha se skandali i telefonave është "i neveritshëm", "pandershëm” dhe “i ulët”. tha zoti Cameron. Kryeministri tha se do të hapet një hetim i dytë për të parë praktikat që ndiqen në mediat britanike. Ai tha se është e rëndësishme që shtypi britanik të jetë i lirë, por jo mbi ligjin. Dje, kompania News International njoftoi se do ta mbyllte tabloidin News of the World pas daljes në dritë të skandalit të telefonave. Viktimat e skandalit përfshijnë njerëz të njohur, politikanë dhe viktima vrasjesh. Kryeministri Cameron hodhi poshtë aludimet se ai nuk kishte gjykuar drejt kur kishte marrë në punë si zëdhënës zotin Andy Coulson, ish-redaktor i tabloidit News of the World. Por ai nuk kurseu ish redaktoren e tabloidit, Rebeka Brooks, e cila ndodhet në qendër të skandalit. Ajo, ashtu si edhe zoti Coulson, mohon të ketë patur dijeni se gazetarët e tabloidit përgjonin mesazhet telefonike të mijra njerëzve. Ndryshe nga Coulson, 43-vjeçarja Brooke, vazhdon të jetë e punësuar ende nga kompania e Murdoch-ut, News International. “ Kompania News International është në pronësi të manjatit australiano-amerikan të mediave, Rupert Murdoch.